Протестът на Вселенската патриаршия по повод Илинденско-Преображенското въстание е документ на Вселенската патриаршия в Цариград по повод избухналото Илинденско-Преображенско въстание, с дата 10 (23 нов стил) август 1903 година. С протеста се заклеймява въстанието като бандитизъм, оправдават се действията на османските власти по потушаването на бунта и се твърди, че Македония е преобрадаващо гръцка. Протестът е широко публикуван отчасти или изцяло в европейския печат. Издаден е в България в „Църковен вестник“, брой 38 от 19 септември 1903 година, а по-късно през година и отпечатан в отделна брошура. В 1933 година „Църковен вестник“ го публикува отново в броеве 45 и 46.